ג'וריש

ג'וּרִ֫ישׁ (בערבית: جُورِيش) הוא כפר פלסטיני בנפת שכם, הממוקם כ-27 ק"מ דרום-מזרחית לשכם, בגובה של כ-800 מ' מעל פני הים. ממערב לכפר, שוכנת העיירה קבלאן, מדרום – הכפר קוסרה, ומצפון הכפרים עקרבא ואוסרין.

על פי הלשכה הפלסטינית המרכזית לסטטיסטיקה (PCBS), אוכלוסיית העיר מנתה 1,541 תושבים בשנת 2017.

== היסטוריה ==
בג'וריש נמצאו שרידים מתקופת הברונזה, הברזל, התקופה ההלניסטית, הרומית, העבאסית, הממלוכית והעות'מאנית.<ref name="Finkelstein759">Finkelstein et al, 1997, p. 759</ref> ישנן סברות כי ג'וריש היה מקום הולדתו של מנהיג המורדים העברי שמעון בר גיורא, וכי המקום נהרס מאוחר יותר על ידי הגנרל הרומאי אספסיאנוס.<ref>Avi Yonah, 1976, p. 61</ref><ref>Tsafrir et al., 1994, p. 133</ref>

לדברי התושבים, הכפר נוסד במאה ה-16 על ידי תושבים מהכפרים הסמוכים.<ref name=":0">[https://web.archive.org/web/20180302103412/http://vprofile.arij.org/nablus/pdfs/vprofile/Jurish_vp_en.pdf Jurish Village Profile], ARIJ </ref>

במהלך המאה ה-16 הכפר כלל 16 משקי בית. התושבים שילמו שיעור מס קבוע של 33.3% על מוצרים חקלאיים, הכנסות מזדמנות ומס קבוע לאנשי אזור שכם. בסך הכל התושבים שילמו מס בסכום של כ-2,000 אקצ'ות.<ref>Hütteroth and Abdulfattah, 1977, p. 135</ref>

בשנת 1852, אדוארד רובינסון, שעבר דרך "כל כך הרבה אדמה טובה; כל כך הרבה קרקעות משובחות ומתאימות לחקלאות, אם כי אין מישורים גדולים", הזכיר את ג'וריש וציין שהיא נמצאת על גבעה דרומית.<ref>Robinson and Smith, 1856, p. [https://archive.org/stream/laterbiblicalre01smitgoog#page/n345/mode/1up 296]</ref> באותה שנה, ואן דה ולדה תיאר אדמות ליד ג'וריש כ"יפיפיות ופוריות במיוחד. עברתי פה במשך כשעה בעמקים בעלי יופי כה נדיר ועושר טבעי, שאני מרגיש שאני לא מסוגל לתאר את זה כהלכה".<ref name="vdv">van de Velde, 1854, p. [https://archive.org/stream/narrativeajourn01veldgoog#page/n332/mode/1up 314]</ref> 

בשנת 1870 הגיע החוקר ויקטור גרן מצפון, וציין תחילה את חורבות כפר עטיה, שם נזרע תירס בין ההריסות. לאחר מכן הוא הגיע למעיין עין ג'וריש. לאחר מכן המשיך גרן לראש הגבעה שבה שכן הכפר ג'וריש. גרן תיאר כפר עם כ-20 בתים מיושבים. המקאם הוקדש לשייח' חאתם.<ref>Guérin, 1875, pp. 12-[https://archive.org/stream/descriptiongogr04gugoog#page/n34/mode/1up 13]</ref>

מפת הקרן לחקר ארץ ישראל משנת 1882 תיארה את ג'וריש כ"כפר קטן על ראש גבעה, עם זיתים במזרחו."<ref name="SWP386">Conder and Kitchener, 1882, SWP II, p. [https://archive.org/stream/surveyofwesternp02conduoft#page/386/mode/1up 386]</ref>

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, מנתה ג'וריש 195 תושבים.<ref name="Census1922">Barron, 1923, Table IX, p. [https://archive.org/stream/PalestineCensus1922/Palestine%20Census%20(1922%29#page/n27/mode/1up 25]</ref> במפקד האוכלוסין בשנת 1931 התגוררו בכפר 239 תושבים שהתגוררו ב-59 בתים.<ref name="Census1931">Mills, 1932, p. 62</ref>

בסקר הכפרים של שנת 1945 אוכלוסיית ג'וריש (עם כפר עטיה) מנתה 340 מוסלמים.<ref name="1945p18">Government of Palestine, Department of Statistics, 1945, p. [http://cs.anu.edu.au/~bdm/yabber/census/VSpages/VS1945_p18.jpg 18]</ref>

לפי מפקד האוכלוסין הירדני בשנת 1961, בג'וריש התגוררו 419 תושבים.<ref>Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p25.pdf 25]</ref>

במפקד שנעשה לאחר מלחמת ששת הימים נמצאו בכפר 464 נפשות.<ref></ref>

== אדמות ==
בסקר הכפרים של שנת 1945 נמצא ששטח הקרקע של הכפר היה 8,207 דונם.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Nablus/Page-060.jpg 60]</ref> מתוך שטח זה השטח הבנוי של הכפר היה 14 דונם,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Nablus/Page-156.jpg 156]</ref> 1,358 דונם הוקצו למטעים וקרקע להשקיה, 4,249 לדגנים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Nablus/Page-106.jpg 106]</ref> והיתר – 2,586 דונם – היו אדמות בּוּר.<ref></ref>

לאחר הסכמי אוסלו הוגדרו 5,070 דונם משטחי הכפר (62%) כשטח B, ו-3,138 דונם (38%) הוגדרו כשטח C.<ref name=":0" /> 

בשנת 1984 הופקעו 17 דונם מאדמות הכפר לצורך הקמת ההתנחלות מגדלים (שטח נוסף להתנחלות הופקע מקוסרה). מאוחר יותר הופקעו אדמות לצורך סלילת כביש עוקף 505. הכביש עובר באדמות הכפר לאורך שני ק"מ ומכל צד של הכביש קיים "אזור חיץ" ברוחב של כ-75 מ'. סה"כ כ-300 דונם.<ref name=":0" />

== אתרים ==
ח'ירבת כפר עטיה: ממזרח לכפר. חורבה קדומה ובה כמה מבנים חדשים יחסית, סביב קבר שייח'. בחפירות התגלו חרסים מן התקופה ההלניסטית והרומית הקדומה וכן מערת מסתור ובה ממצאים מתקופת מרד בר כוכבא.<ref name=":1"></ref>

ח'ירבת קרקפה: מדרום לכפר. חורבה על ראש גבעה ובה נמצאו חרסים מתקופות שונות. באזור החורבה יש מערות קבורת ובור מים.<ref name=":1" />

==קישורים חיצוניים==

== הערות שוליים ==

קטגוריה:נפת שכם
קטגוריה:הרשות הפלסטינית: יישובים